ประกาศกรมการขนส่งทางบกประกาศกรมการขนส่งทางบกเรื่องการกำหนดหลักเกณฑ์ วิธีการ ระยะเวลา และเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนตามกฎหมายว่าด้วยรถยนต์พ.ศ.๒๕๕๐[๑] ตามที่ได้มีประกาศกรมการขนส่งทางบก เรื่องกำหนดหลักเกณฑ์ วิธีการ ระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนตามพระราชบัญญัติรถยนต์พ.ศ. ๒๕๒๒ ลงวันที่ ๗ กรกฎาคม ๒๕๔๘ และประกาศกรมการขนส่งทางบก เรื่อง การประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนตามกฎหมายว่าด้วยรถยนต์ในเขตกรุงเทพมหานครลงวันที่ ๑๒ มกราคม ๒๕๕๐ ไว้แล้ว นั้นโดยที่เป็นการสมควรรวบรวมหลักเกณฑ์ วิธีการและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนตามพระราชบัญญัติรถยนต์พ.ศ. ๒๕๒๒ ให้เป็นฉบับเดียวกัน เพื่อความสะดวกในการค้นหา อ้างอิงและไม่ก่อให้เกิดความสับสนแก่ประชาชน อาศัยอำนาจตามความในมาตรา ๑๐/๑แห่งพระราชบัญญัติรถยนต์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์(ฉบับที่ ๑๒) พ.ศ. ๒๕๔๖ อธิบดีกรมการขนส่งทางบกจึงออกประกาศกำหนดหลักเกณฑ์ วิธีการระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนตามกฎหมายว่าด้วยรถยนต์ไว้ดังนี้ข้อ ๑ให้ยกเลิก(๑) ประกาศกรมการขนส่งทางบก เรื่อง กำหนดหลักเกณฑ์วิธีการ ระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนตามพระราชบัญญัติรถยนต์ พ.ศ. ๒๕๒๒ ลงวันที่ ๗ กรกฎาคม ๒๕๔๘(๒) ประกาศกรมการขนส่งทางบก เรื่องการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนตามกฎหมายว่าด้วยรถยนต์ในเขตกรุงเทพมหานครลงวันที่ ๑๒ มกราคม ๒๕๕๐ข้อ ๒ให้มี คณะกรรมการจัดการประมูลหมายเลขทะเบียนรถในกรุงเทพมหานครและ คณะกรรมการจัดการประมูลหมายเลขทะเบียนรถในส่วนภูมิภาคโดยให้มีหน้าที่ความรับผิดชอบในการควบคุมดูแลการจัดประมูลหมายเลขทะเบียนรถและให้มีอำนาจหน้าที่ ดังนี้(๑) ยกเลิกผลการประมูลหมายเลขทะเบียนใดๆ สั่งยุติหรือเลื่อนการประมูลออกไปรวมทั้งกำหนดวันประมูลขึ้นใหม่สำหรับแต่ละหมายเลขทะเบียนหรือทั้งหมดแม้จะได้มีประกาศผลการประมูลไปแล้วก็ตามเมื่อพิจารณาเห็นว่าการประมูลเป็นไปโดยไม่โปร่งใส ไม่เป็นธรรมหรือมีเหตุผลอันสมควรอื่นใด(๒) วินิจฉัย หรือออกคำสั่งใดๆเพื่อให้การประมูลเป็นไปด้วยความเรียบร้อย โปร่งใส เป็นธรรมและเป็นไปตามหลักเกณฑ์ที่กรมการขนส่งทางบกกำหนดคำวินิจฉัยหรือคำสั่งของคณะกรรมการจัดการประมูลหมายเลขทะเบียนรถให้เป็นที่สุดข้อ ๓การประมูลหมายเลขทะเบียนให้ดำเนินการโดยวิธีการอย่างหนึ่งอย่างใดดังนี้(๑) การประมูลทางวาจา (เคาะไม้) คือการเข้าร่วมประมูล ณ สถานที่ที่จัดการประมูล(๒) การประมูลทางอินเตอร์เน็ต คือการเข้าร่วมประมูลตามวันและเวลาที่มีการประมูลผ่านทางเว็บไซต์ ซึ่งมี ๒ แบบ คือ(ก) การประมูลทางอินเตอร์เน็ตแบบปกติซึ่งผู้ประมูลจะใช้วิธีการเสนอราคาผ่านระบบอินเตอร์เน็ตไปพร้อมกันในวันและเวลาที่มีการประมูลจริงและจะมีการถ่ายทอดสดการประมูลจากสถานที่การประมูลจริงผ่านทางเว็บไซต์ดังกล่าว(ข) การประมูลทางอินเตอร์เน็ตแบบเสนอราคาล่วงหน้า(Maximum Bid) ซึ่งผู้ประมูลจะตั้งราคาประมูลสูงสุดไว้ล่วงหน้าก่อนการประมูลหมายเลขทะเบียนรถจริงจะเริ่มขึ้นหลักเกณฑ์ วิธีการและเงื่อนไขในการประมูลทางอินเตอร์เน็ตให้เป็นไปตามที่กรมการขนส่งทางบกประกาศกำหนดการประมูลหมายเลขทะเบียนทางอินเตอร์เน็ตผู้ประมูลจะต้องใช้อินเตอร์เน็ตที่มีความเร็วไม่ต่ำกว่า ๑ เม็กกะไบท์ (๑ MB)และจะใช้ในเขตจังหวัดใดพื้นที่ใดให้เป็นไปตามความพร้อมของแต่ละจังหวัดข้อ ๔การประมูลหมายเลขทะเบียนรถหมวดอักษรใดหรือหมายเลขใดเมื่อใด ให้เป็นไปตามที่กรมการขนส่งทางบกหรือสำนักงานขนส่งจังหวัดประกาศกำหนดแล้วแต่กรณีให้กรมการขนส่งทางบกมีอำนาจออกประกาศเพื่อนำหมายเลขทะเบียนที่มีผู้ค้างชำระราคาประมูลของกรมการขนส่งทางบกหรือของสำนักงานขนส่งจังหวัดต่างๆออกเปิดประมูลใหม่รวมกัน ณ สถานที่หรือจังหวัดใดจังหวัดหนึ่งได้ตามที่เห็นสมควรข้อ ๕ผู้ประสงค์จะเข้าร่วมประมูลหมายเลขทะเบียนสามารถลงทะเบียนได้ดังนี้(๑) การประมูลทางวาจา (เคาะไม้)(ก) ส่วนกลางลงทะเบียนได้ที่สำนักงานกองทุนเพื่อความปลอดภัยในการใช้รถใช้ถนนอาคาร ๒ ชั้น ๕ กรมการขนส่งทางบกในวันและเวลาราชการและส่วนภูมิภาคลงทะเบียนได้ที่สำนักงานขนส่งจังหวัดที่จัดการประมูลหมายเลขทะเบียนในวันและเวลาราชการ(ข)สถานที่จัดการประมูลในวันที่มีการประมูลหมายเลขทะเบียนรถ ตั้งแต่เวลา ๐๘.๓๐ น.เป็นต้นไป(๒) การประมูลทางอินเตอร์เน็ต ลงทะเบียนได้ที่(ก)สำนักงานกองทุนเพื่อความปลอดภัยในการใช้รถใช้ถนน อาคาร ๒ ชั้น ๕ กรมการขนส่งทางบกในวันและเวลาราชการ(ข) ทางอินเตอร์เน็ตผ่านเว็บไซต์ ตลอด ๒๔ ชั่วโมงข้อ ๖ผู้ที่ลงทะเบียนประมูลหมายเลขทะเบียนต้องวางหลักประกันการประมูลตามอัตราที่กำหนดไว้ท้ายประกาศพร้อมยื่นเอกสารหลักฐาน ดังต่อไปนี้(๑) บุคคลธรรมดา(ก) ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าวแล้วแต่กรณี(ข) หนังสือมอบอำนาจในกรณีไม่มาดำเนินการด้วยตนเอง(๒) นิติบุคคล(ก) หนังสือรับรองการจดทะเบียนนิติบุคคล(ข) ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าวของผู้เป็นหุ้นส่วนหรือของกรรมการบริษัททุกคน(ค) หนังสือมอบอำนาจในกรณีไม่มาดำเนินการด้วยตนเองในกรณีลงทะเบียนทางอินเตอร์เน็ตให้นำส่งหลักฐานตาม (๑) และ (๒)พร้อมหลักฐานการโอนเงินค่าหลักประกันก่อนถึงวันประมูลให้กรมการขนส่งทางบกทางโทรสารหมายเลข ๐ ๒๒๗๒ ๕๙๓๖ หรือสำนักงานขนส่งจังหวัดที่จัดการประมูลข้อ ๗การดำเนินการประมูลหมายเลขทะเบียนที่เป็นที่ต้องการหรือเป็นที่นิยมของประชาชนจำนวน๓๐๑ หมายเลข ให้มีการจัดกลุ่มหมายเลขทะเบียนตามที่กำหนดไว้ท้ายประกาศนี้ข้อ ๘ผู้เข้าร่วมประมูลจะเสนอราคาและสู้ราคาได้เฉพาะหมายเลขทะเบียนในกลุ่มที่ลงทะเบียนไว้เท่านั้นเว้นแต่จะได้วางหลักประกันในกลุ่มหมายเลขทะเบียนที่มีหลักประกันสูงกว่าข้อ ๙ผู้เข้าร่วมประมูลทางวาจา (เคาะไม้)ที่ลงทะเบียนและได้วางหลักประกันแล้วจะได้รับแผ่นป้ายเสนอราคา (BiddingCard) หนึ่งอันต่อหนึ่งหมายเลขทะเบียนที่ลงทะเบียนเพื่อใช้ทำการประมูลในวันประมูลหมายเลขทะเบียนรถสำหรับผู้เข้าร่วมประมูลทางอินเตอร์เน็ตจะได้รับรหัสผ่าน (Password)ก่อนเริ่มการประมูลข้อ ๑๐การเสนอราคาในแต่ละหมายเลขให้เป็นไปดังนี้(๑) การประมูลทางวาจา (เคาะไม้)ให้ใช้วิธียกแผ่นป้ายเสนอราคา (Bidding Card)(๒) การประมูลทางอินเตอร์เน็ต(ก) การประมูลทางอินเตอร์เน็ตแบบปกติให้ใช้วิธีการเคาะเสนอราคาผ่านระบบอินเตอร์เน็ต ที่ www. (ข) การประมูลทางอินเตอร์เน็ตแบบเสนอราคาล่วงหน้า(maximum bid) ให้ผู้ประมูลตั้งราคาประมูลสูงสุดไว้ล่วงหน้าก่อนที่การประมูลหมายเลขทะเบียนรถจริงจะเริ่มขึ้นและระบบจะดำเนินการประมูลต่อให้เสมือนหนึ่งผู้เข้าร่วมประมูลทำการประมูลด้วยตนเองซึ่งหากมีการตั้งราคาเท่ากันระบบจะสั่งให้รับราคาของผู้ที่ทำการประมูลแบบเสนอราคาล่วงหน้าเข้ามาก่อนโดยอัตโนมัติและในทุกขั้นตอนระบบจะมีการส่งE-mail แจ้งผลการประมูลปัจจุบันให้ผู้เข้าร่วมประมูลทราบทุกครั้งข้อ ๑๑เงื่อนไขการเสนอราคาให้เป็นไป ดังนี้(๑)การเสนอราคาครั้งแรกต้องไม่ต่ำกว่าราคาเริ่มต้นที่กรมการขนส่งทางบกกำหนดไว้ท้ายระเบียบนี้และการเสนอราคาในแต่ละครั้งถัดไปต้องเป็นการเสนอราคาเพิ่มขึ้นตามราคาที่กรมการขนส่งทางบกกำหนดแต่สามารถเสนอราคาเพิ่มขึ้นสูงกว่าอีกได้ โดยราคาที่เสนอเพิ่มสูงขึ้นเมื่อคิดแยกออกเป็นช่วงๆราคาแล้ว แต่ละช่วงราคาต้องเท่ากับอัตราราคาที่กรมการขนส่งทางบกกำหนด(๒)หากมีการเสนอราคาเท่ากันสำหรับผู้ที่เข้าร่วมประมูลด้วยวาจาและการประมูลทางอินเตอร์เน็ตกรมการขนส่งทางบกสงวนสิทธิ์ให้ผู้เสนอราคาทางอินเตอร์เน็ตได้สิทธิในการเสนอราคาของหมายเลขทะเบียนนั้นก่อน(๓)ในกรณีมีการประมูลทางอินเตอร์เน็ตแบบเสนอราคาล่วงหน้าระบบจะดำเนินการเพิ่มราคาประมูลไปตามลำดับราคาที่เพิ่มขึ้นของแต่ละกลุ่มหมายเลขจนถึงราคาสูงสุดที่ผู้เข้าร่วมประมูลหมายเลขทะเบียนแบบเสนอราคาล่วงหน้าได้ตั้งไว้ซึ่งถ้าราคาสูงสุดของการประมูลหมายเลขทะเบียนในวันที่มีการประมูลจริงไม่ถึงราคาที่ทางผู้เข้าร่วมประมูลหมายเลขทะเบียนแบบเสนอราคาล่วงหน้าได้ตั้งไว้จะถือว่าผู้เข้าร่วมประมูลหมายเลขทะเบียนแบบเสนอราคาล่วงหน้านั้นชนะการประมูลสำหรับหมายเลขทะเบียนนั้นแต่ถ้าราคาในการประมูลหมายเลขทะเบียนในวันที่มีการประมูลจริงสูงกว่าราคาสูงสุดที่ผู้เข้าร่วมการประมูลหมายเลขทะเบียนแบบเสนอราคาล่วงหน้าตั้งไว้ก็จะถือว่าผู้เข้าร่วมการประมูลหมายเลขทะเบียนที่ให้ราคาสูงสุดในวันที่ประมูลจริงชนะการประมูลสำหรับหมายเลขทะเบียนนั้น(๔) การชนะการประมูลของผู้เสนอราคาสูงสุดให้มีผลตั้งแต่มีการนับถึงสามและมีการเคาะไม้ถ้าก่อนนับถึงสามมีผู้เสนอราคาสูงขึ้นไปให้ถือว่ายังไม่มีผู้ชนะการประมูล และให้เริ่มตั้งต้นร้องขานราคาที่เสนอขึ้นใหม่หากนับสามแล้วผู้เข้าร่วมประมูลด้วยการเสนอราคาด้วยวาจาที่อยู่ในห้องประมูลจะไม่สามารถเสนอราคาได้อีกเว้นแต่จะมีการเสนอราคาทางอินเตอร์เน็ตเข้ามาก่อนที่จะทำการเคาะไม้ก็ให้ทำการตั้งต้นขานราคาที่เสนอขึ้นใหม่ข้อ ๑๒การอนุมัติหมายเลขทะเบียนให้แก่ผู้เสนอราคาสูงสุดจะแจ้งให้ทราบทันทีเมื่อเสร็จสิ้นการประมูลหมายเลขทะเบียนนั้น และกรมการขนส่งทางบกหรือสำนักงานขนส่งจังหวัดที่จัดการประมูลจะแจ้งรายชื่อผู้ชนะการประมูลอีกครั้งหนึ่ง ณสำนักงานกองทุนเพื่อความปลอดภัยในการใช้รถใช้ถนน กรมการขนส่งทางบกหรือที่สำนักงานขนส่งจังหวัดที่จัดการประมูล แล้วแต่กรณี และที่เว็บไซต์ www. tabienrodauction.comภายใน ๓ วันทำการหลังจากเสร็จสิ้นการประมูลหมายเลขทะเบียนรถแต่ละครั้งข้อ ๑๓ผู้ชนะการประมูลจะต้องชำระราคาประมูลหมายเลขทะเบียนส่วนที่เหลือหลังจากหักหลักประกันการประมูลแล้วภายใน ๓๐ วัน นับตั้งแต่วันถัดจากวันชนะการประมูลหมายเลขทะเบียนนั้นโดยกรมการขนส่งทางบกหรือสำนักงานขนส่งจังหวัดที่จัดการประมูลไม่จำเป็นต้องบอกกล่าวให้ผู้ชนะการประมูลรับทราบผลการประมูลหมายเลขทะเบียนรถนั้นอีกการชำระเงินให้ชำระเป็นเงินสด หรือผ่านบัตรเครดิตหรือแคชเชียร์เช็คสั่งจ่ายเข้าบัญชี กองทุนเพื่อความปลอดภัยในการใช้รถใช้ถนนหรือโอนผ่านธนาคาร ดังนี้(๑) ส่วนกลาง เข้าบัญชีธนาคารออมสินสำนักงานพหลโยธิน บัญชีประเภท เผื่อเรียกชื่อบัญชี กรมการขนส่งทางบก(การประมูลหมายเลขทะเบียนรถ) เลขที่บัญชี๙๖-๙๖๐๒-๒๐-๒๕๒๘๘๓-๖ และให้ส่งหลักฐานการโอนเงินให้สำนักงานกองทุนเพื่อความปลอดภัยในการใช้รถใช้ถนน กรมการขนส่งทางบกทางโทรสารหมายเลข ๐ ๒๒๗๒ ๕๙๓๖(๒) ส่วนภูมิภาคเข้าบัญชีธนาคารตามที่สำนักงานขนส่งจังหวัดที่จัดการประมูลกำหนดและให้ส่งหลักฐานการโอนเงินให้สำนักงานขนส่งจังหวัดทราบข้อ ๑๔ผู้ชนะการประมูลที่ไม่ชำระราคาหมายเลขทะเบียนที่ประมูลได้ให้ครบถ้วนภายในระยะเวลาที่กำหนดในข้อ๑๓ กรมการขนส่งทางบกจะมีหนังสือทวงถามเพื่อให้ชำระราคาโดยหนังสือทวงถามจะให้เวลาแก่ผู้ชนะการประมูลชำระเงินไม่น้อยกว่า ๖๐ วันและหากผู้ชนะการประมูลไม่ชำระเงินให้ครบถ้วนตามเงื่อนไขที่กำหนดในหนังสือทวงถามกรมการขนส่งทางบกจะริบหลักประกันการประมูลที่วางไว้ทันทีโดยไม่จำเป็นต้องบอกกล่าวให้ทราบอีกและจะพิจารณาไม่ให้เข้าร่วมประมูลหมายเลขทะเบียนอีกเว้นแต่จะได้นำหมายเลขทะเบียนนั้นออกประมูลใหม่จนคุ้มราคาที่ประมูลไว้เดิมหรือหมายเลขทะเบียนนั้นได้รับชำระราคาจนครบส่วนต่างแล้วหลักประกันการประมูลที่ผู้ชนะการประมูลวางไว้ให้ถือเป็นส่วนหนึ่งของการชำระราคาหมายเลขทะเบียนที่ประมูลได้ข้อ ๑๕ผู้ชนะการประมูลต้องใช้สิทธิในหมายเลขทะเบียนรถที่ชนะการประมูลโดยนำไปยื่นขอจดทะเบียนรถหรือนำหมายเลขทะเบียนนั้นไปใช้กับรถภายใน๓ ปี นับแต่วันถัดจากวันชนะการประมูลหมายเลขทะเบียนนั้นผู้ชนะการประมูลที่ไม่ใช้สิทธิในหมายเลขทะเบียนรถตามระยะเวลาที่กำหนดในวรรคแรกกรมการขนส่งทางบกอาจจะริบเงินที่ผู้ชนะการประมูลได้ชำระราคาหมายเลขทะเบียนไว้แล้วซึ่งจะทำให้สิทธิในหมายเลขทะเบียนนั้นสิ้นไป โดยไม่จำต้องบอกกล่าวให้ทราบข้อ ๑๖ผู้ชนะการประมูลจะต้องชำระค่าบริการให้แก่ผู้จัดการประมูลโดยผู้ชนะการประมูลที่เสนอราคาด้วยวาจาต้องชำระค่าบริการทันทีหลังจากทราบผลการประมูลส่วนผู้ชนะการประมูลทางอินเตอร์เน็ต ต้องชำระค่าบริการให้แก่ผู้จัดการประมูลภายใน๑๕ วัน นับแต่วันที่ชนะการประมูลหมายเลขทะเบียนตามอัตราที่กำหนดไว้ท้ายประกาศนี้ข้อ ๑๗ผู้เข้าร่วมประมูลที่ไม่ชนะการประมูลสามารถขอรับหลักประกันคืนได้ดังนี้(๑) การประมูลทางวาจา (เคาะไม้)ให้นำหลักฐานการวางหลักประกันการประมูล พร้อมบัตรประจำตัวประชาชนมาแสดงภายในวันที่ประมูลณ สถานที่จัดการประมูลหรืออย่างช้าไม่เกิน ๒ วันทำการถัดไป ณสำนักงานกองทุนเพื่อความปลอดภัยในการใช้รถใช้ถนนกรมการขนส่งทางบกหรือสำนักงานขนส่งจังหวัดที่จัดการประมูล(๒) การประมูลทางอินเตอร์เน็ต(ก) กรณีวางหลักประกันการประมูลโดยโอนเงินผ่านธนาคารจะคืนหลักประกันโดยโอนผ่านธนาคารตามที่ได้แจ้งไว้ขณะลงทะเบียน(ข)กรณีวางหลักประกันการประมูลเป็นเงินสดหรือแคชเชียร์เช็ค ณสำนักงานกองทุนเพื่อความปลอดภัยในการใช้รถใช้ถนน กรมการขนส่งทางบกหรือสำนักงานขนส่งจังหวัดที่จัดการประมูล หรือสถานที่จัดการประมูล ให้นำหลักฐานการวางหลักประกันการประมูลพร้อมบัตรประจำตัวประชาชนมาแสดงภายในวันที่ประมูลณ สถานที่จัดการประมูลหรืออย่างช้าไม่เกิน ๒ วันทำการถัดไป ณกรมการขนส่งทางบกหรือสำนักงานขนส่งจังหวัดที่จัดการประมูลข้อ ๑๘ในกรณีที่ไม่มารับหลักประกันคืนภายในระยะเวลาที่กำหนดไว้ในข้อ๑๗ กรมการขนส่งทางบกจะคืนหลักประกันการประมูลโดยโอนผ่านทางธนาคารตามที่ได้แจ้งไว้ขณะลงทะเบียนค่าธรรมเนียมและค่าใช้จ่ายในการโอนหลักประกันดังกล่าวผ่านทางธนาคารจะหักออกจากหลักประกันการประมูลนั้น(เงินที่ผู้ไม่ชนะการประมูลจะได้รับ = หลักประกันการประมูลหักด้วยค่าธรรมเนียมและค่าใช้จ่ายในการโอนเงินตามที่ธนาคารเรียกเก็บ)ข้อ ๑๙ในกรณีผู้ชนะการประมูลหมายเลขทะเบียนถึงแก่ความตายและยังชำระราคาค่าประมูลหมายเลขทะเบียนไม่ครบถ้วนถูกต้องให้ถือว่าสิทธิในหมายเลขทะเบียนที่ประมูลได้นั้นเป็นอันระงับไปโดยกรมการขนส่งทางบกจะริบหลักประกันรวมถึงเงินที่ได้มีการชำระไว้แล้วทั้งสิ้นเว้นแต่ทายาทหรือผู้จัดการมรดกจะแจ้งการสืบสิทธิในหมายเลขทะเบียนดังกล่าวให้ทราบพร้อมกับชำระเงินค่าประมูลที่ค้างอยู่ให้ครบถ้วนภายในกำหนดเวลา๖ เดือน นับแต่วันที่ผู้ประมูลหมายเลขทะเบียนถึงแก่ความตายสำหรับกรณีที่มีการชำระราคาค่าประมูลหมายเลขทะเบียนครบถ้วนถูกต้องแล้วให้สิทธิในหมายเลขทะเบียนนั้นตกแก่ทายาทแต่ทายาทนั้นต้องแจ้งการสืบสิทธิพร้อมกับแสดงเอกสารหลักฐานการเป็นทายาทภายในกำหนดเวลา๑ ปี นับแต่วันที่ผู้ประมูลหมายเลขทะเบียนถึงแก่ความตายข้อ ๒๐หมายเลขทะเบียนใดที่ผู้ประมูลไม่ชำระราคาประมูลให้ครบถ้วนตามที่กำหนดในข้อ๑๓ หรือไม่ชำระราคาภายในกำหนดเวลาที่มีการทวงถามตามที่กำหนดในข้อ ๑๔หรือทายาทหรือผู้จัดการของผู้ชนะการประมูลที่เสียชีวิตไม่ประสงค์จะเข้าสืบสิทธิในหมายเลขทะเบียนตามที่กำหนดในข้อ๑๙ กรมการขนส่งทางบกจะนำหมายเลขทะเบียนนั้นออกเปิดประมูลใหม่ในกรณีหมายเลขทะเบียนที่นำออกเปิดประมูลใหม่ไม่มีผู้ประมูลหรือมีผู้ประมูลแต่ได้ราคาเมื่อรวมกับหลักประกันที่ริบไว้แล้วไม่คุ้มกับราคาประมูลเดิมผู้ชนะการประมูลที่ละเลยไม่ชำระราคาดังกล่าวจะต้องรับผิดชอบเต็มราคาประมูลหรือในส่วนต่างนั้นให้อธิบดีหรือผู้ซึ่งอธิบดีมอบหมายมีอำนาจผ่อนหรือขยายระยะเวลาชำระราคาส่วนต่างได้ตามเหตุผลและความจำเป็นข้อ ๒๑หมายเลขทะเบียนใดที่นำออกประมูลแต่ไม่มีผู้เข้าประมูลหรือหมายเลขทะเบียนที่นำออกประมูลใหม่และไม่มีผู้เข้าประมูล กรมการขนส่งทางบกจะนำหมายเลขทะเบียนนั้นไปออกให้กับรถที่นำมารับการจดทะเบียนโดยปกติต่อไปข้อ ๒๒ในกรณีผู้ชนะการประมูลได้รับแผ่นป้ายทะเบียนที่ได้จากการประมูล(แบบ Graphic) ไปแล้วและได้ทำแผ่นป้ายทะเบียนดังกล่าวชำรุดหรือสูญหายเมื่อขอให้กรมการขนส่งทางบกออกแผ่นป้ายทะเบียนที่ได้จากการประมูล (แบบ Graphic)ใหม่ เจ้าของรถต้องชำระราคาค่าแผ่นป้ายในราคาแผ่นละ ๖๐๐ บาทข้อ ๒๓ห้ามมิให้นำหลักเกณฑ์ วิธีการและเงื่อนไขในการชำระราคาประมูลและการติดตามทวงถามให้ชำระราคาประมูลตามประกาศนี้ไปใช้สำหรับการชำระราคาและการติดตามทวงถามให้ชำระราคาสำหรับการประมูลหมายเลขทะเบียนที่เกิดขึ้นก่อนวันที่ประกาศนี้ใช้บังคับแต่ทั้งนี้ไม่รวมถึงกรณีการผ่อนหรือขยายระยะเวลาการชำระราคาส่วนต่างตามที่กำหนดไว้ในข้อ๒๐ วรรคสามประกาศณ วันที่ ๑๑ ตุลาคม พ.ศ. ๒๕๕๐ศิลปะชัยจารุเกษมรัตนะอธิบดีกรมการขนส่งทางบก[เอกสารแนบท้าย]๑.การจัดกลุ่มหมายเลขทะเบียนสำหรับการประมูล๒.จำนวนหลักประกัน ราคาเริ่มต้น และการเพิ่มราคา๓.อัตราค่าบริการการประมูล(ดูข้อมูลจากภาพกฎหมาย)วัชศักดิ์/ผู้จัดทำ๕กุมภาพันธ์ ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๒๑ ง/หน้า ๒๓/๓๐ มกราคม ๒๕๕๑